
లండన్: ఇంగ్లండ్ వర్థమాన క్రికెటర్, సర్రే ఆల్రౌండర్ జాఫర్ అన్సారీ అనూహ్యంగా ఆటకు వీడ్కోలు పలికాడు. 25 ఏళ్ల వయసులోనే రిటైర్మెంట్ ప్రకటించి అందరినీ ఆశ్చర్యపరిచాడు. ఆరు నెలల కిందటే ఇంగ్లండ్ టెస్టు జట్టులో అరంగేట్రం చేసిన అన్సారీ.. కెరీర్కు గుడ్బై చెబుతున్నట్టు బుధవారం తెలిపాడు. ఎనిమిదేళ్ల వయసు నుంచి సర్రే జట్టుకు ఆడుతున్న అతను.. న్యాయశాస్త్రాన్ని అభ్యసించడంతో పాటు తనకున్న ఇతర అభిలాషలను నెరవేర్చుకోవడానికి ఎంతో ఆలోచించి ఈ నిర్ణయం తీసుకున్నట్టు చె ప్పాడు. ‘క్రికెట్ నా జీవితంలో ఒక భాగం మాత్రమేనని ఎంతో కాలం నుంచి చెబుతున్నా. నేను చేరుకోవాల్సిన లక్ష్యాలు మరెన్నో ఉన్నాయి. ఇప్పుడు న్యాయశాస్త్రంలో కొత్త కెరీర్లోకి అడుగు పెడుతున్నాన’ని అన్సారీ చెప్పుకొచ్చాడు. 2014లో సర్రే జట్టులోకి వచ్చిన అతను.. మరుసటి ఏడాది ఇంగ్లండ్ వన్డే జట్టులో చోటు దక్కించుకున్నాడు. ఐర్లాండ్పై ఏకైక వన్డేలో పాల్గొన్నాడు. అదే ఏడాది టెస్టు అరంగేట్రం చేయాల్సి ఉన్నా.. చేతి గాయం కారణంగా అది వాయిదా పడింది. అ యితే, గత అక్టోబర్లో బంగ్లాదేశ్పై అతను తొలి టెస్టు ఆడాడు. మొత్తంగా మూడు టెస్టుల్లో 49 పరుగులు, ఐదు వికెట్లు ఖాతాలో వేసుకున్నాడు.

landan: ingland vardhamaana cricketer, sarre alrounder jaffer ansari anoohyamgaa aataku veedkolu palikaadu. 25 ella vayasulone retirement prakatinchi andarinee aascharyaparichaadu. aaru nelala kindate ingland testu jattulo arangetram chesina ansari.. kereerku gudbai chebutunnattu budhavaaram telipaadu. enimidella vayasu nunchi sarre jattuku aadutunna atanu.. nyaayasaastraanni abhyasinchadamto paatu tanakunna itara abhilaashalanu neraverchukovadaaniki entho aalochinchi ee nirnayam teesukunnattu che ppaadu. ‘cricket naa jeevitamlo oka bhagam matramenani entho kaalam nunchi chebutunna. nenu cherukovalsina lakshyaalu marenno unnaayi. ippudu nyaayasaastramlo kotta kereerloki adugu pedutunnaana’ni ansari cheppukochadu. 2014loo sarre jattuloki vachina atanu.. marusati edaadi ingland vande jattulo chotu dakkinchukunnadu. irlandpy ekaika vandelo palgonnadu. adhe edaadi testu arangetram cheyalsi unna.. cheti gaayam kaaranamgaa adhi vaayidaa padindi. a yithe, gatha actoberlo bangladespai atanu toli testu aadaadu. mottamgaa moodu testullo 49 parugulu, aidu viketlu khaataalo vesukunnadu.